Kurzus kódja: FLN-350.09	
Kurzus megnevezése: A vágy /szexualitás filozófiája (Foucault nyomában)	
Kurzus előadója: Joó mária	
Kurzus helye és ideje: II.em.211.	

Kurzus előfeltétele(i):	
A jegyszerzés módja(i): órai részvétel és házidolgozat	
Követelmények: egy referátum, egy házidolgozat	

Kurzus leírása, tematikája:

A mai filozófiában a francia gondolkodók állították előtérbe a vágy, szerelem/szexualitás témáit. Foucault egyre szaporodó magyar kiadásai nyomán nálunk ő lett a téma legismertebb elméletírója. A szexualitás története 1. és 2. kötete bevezető fejezeteiből indulunk ki (egyéb kisebb írásait l. a bibliográfiában) és nyomában feltérképezzük a 2o. századi elmélettörténetet: Freud és Lacan, valamint Lacan lázadó női tanítványai (Kristeva, Irigaray) kapcsán a nemek különbségének aspektusát is érvényesíteni fogjuk, kritizálva-kiegészítve Foucault a feminista elmélet szemszögéből. A vágy és a hatalom kapcsolatát a francia filozófiában a harmincas évektől Kojeve Hegel-előadásai tették izgalmassá (A szellem fenomenológiája   Úr és szolga viszonya), elég csak Sartre, Bataille, Lacan nevét említeni. Foucault révén Sade írásai is igen divatba jöttek, főleg az irodalomelmélet művelői körében (vö. Literatura 2001.4, a Vulgo egyes számai). Nálunk azonban a nemek különbsége legfeljebb csak említésre kerül, eltérően a nyugati szexualitás-diskurzusoktól, tisztelet a kivételnek! Jessica Benjamin egy régi írása segít az  összefüggések tematizálásban (Sade, Hegel, Bataille és P. Réage: O. története).
A mai angolszász filozófiában is olvashatunk a témáról kiváló műveket, pl. A. Sobel és R. Scruton valamint a Foucault-követő Judit Butler  alapműveknek számítanak. Természetesen a klasszikusok, főleg Platón mindenhol jelen van, mi sem hagyjuk ki a platóni erószt.

	

Kurzushoz tartozó kötelező irodalom:

Foucault A szexualitás története 1. köt. 1-3. fej. Bp. 1996 2. köt. Bevez. Bp. 1999
Lacan: A Phallus jelentése. Café Bábel 1998.3.
Tengelyi L. Élettörténet és sorsesemény Bp. 1998 XV. XVI fej. A vágy filozófiája (Lacan, Lévinas, Spinoza)
J. Benjamin: Rational Violence and Erotic Domination, Feminist Studies 6/1.1980. és in: J. B: Bonds of Love. Psychoanalysis, Feminism and the Problem of Domination N.Y. 1988  
J. Benjamin: Azonosság és különbözőség,  Thalassa 1996/3
Lynn Hunt: Foucault's Subject in History of Sexuality in: D. Stanton (l. lent)
J. Kristeva egyes magyarul megjelent írásai
C. MacKinnon: Vágy és hatalom, Különbözőség és dominancia in: uő A feminizmus változásai Bp. Pont 2001
Platón: Lakoma, Phaidrosz
D. Halperin, Winkler, Zeitlin eds. Before Sexuality. The Construction of Erotic Experience in the Ancient Greek World, Princeton 1990

	

Kurzushoz tartozó ajánlott irodalom:
Foucault: Szexualitás és hatalom in: Nyelv a végtelenhez Debrecen 1999.
Vulgo 2000/3-4-5. Foucault-interjúk, beszámolók
D. Stanton ed. Discourses of Sexuality. From Aristotle to Aids. Ann Arbor Michigan Univ. Press 1992  (Th. Laqueur, J. Butler. D. Halperin)
R. Scruton: Sexual Desire. A Philosophical Investigation. London 1986
A. Soble: The Structure of Love, New Haven Yale Univ. Press 1990
J. Butler: Gender Trouble. Feminism and the Subversion of Identity London Routledge 1990 
J. Butler: Subjects of Desire. Hegelian Reflections in Twentieth Century France N. Y. Columbia Univ. Press 1999 (1987)
A. McLaren: Szexualitás a 20. században Bp. Osiris 2002
Erős, Csabai szerk. Freud titokzatos tárgya. Pszichoanalízis és női szexualitás Bp. Új Mandátum 1997
Kojeve: Előadások a Szellem fenomeológiájá-ról, Jelenkor Pécs (megjel. előtt)
Sartre: L'Etre et le Néant -ból 3. rész 3. fej. A Másikhoz való konkrét viszonyok (a szerelem, mazochizmus,  vágy, gyűlölet, szadizmus, Mit-Sein stb.) és Az egzisztenciális pszichoanalízis c. fej. (egy része magyarul Köpeczi szerk. Egzisztencializmus kötetben)
S. de Beauvoir: A második nem Bp. 1969 A pszichoanalízis álláspontja, A férjes asszony c. fej.